अपने अधिकांश वयस्क जीवन में मुझे एक सवाल हैरान करता रहा है
और मैं उसपर अपने विचार लिखती रही हूँ -
क्यूँ कुछ बड़े संकट हमें झटका देके जगाते है
हैं और परिवर्तन के लिए प्रेरित करते हैं,
जबकि कुछ हमें हल्का धक्का तो देते हैं,
किन्तु परिवर्तन नहीं ला पाते.
जिन झटकों की बात मैं कर रही हूँ वे बहुत बड़े हैं -
शेयर बाज़ार में बहुत बड़ी गिरावट, बढ़ता फासिस्टवाद,
या बड़ी औद्योगिक दुर्घटना जो भारी पैमाने पर जहर फैलाकर जानें ले ले.
ऐसी घटनाएं सामूहिक घडी की घंटी होती है जगानेवाली .
अचानक, खतरा देखकर, हम संगठित हो जाते हैं.
हम वो ताकत और संकल्प ढूंढ लेते हैं, जो पहले अकल्पनीय थी.
हम चलने नहीं, बल्कि कूदने लगते हैं.
लेकिन फिर, वह सामूहिक अलार्म घडी खराब हो जाती है.
संकट के समय हम अक्सर बिखर जाते हैं या पीछे हट जाते हैं,
और यह लोकतंत्र-विरोधी ताकतों को मौका देता है,
समाज को पीछे धकेलने, असमान और अस्थायी बनाने का.
10 साल पहले मैंने समाज के इस विपरीत दिशा में जाने के बारे में लिखा,
जिसे मैं धक्का तन्त्र" कहती हूँ.
ये किस बात पर निर्भर करता है कि संकटकाल में हम किस राह को चुनते हैं?
क्या हम तेज़ी से बढ़ते हैं और शक्तिशाली बनते हैं,
या ठोकर खाकर पीछे हट जाते हैं?
मेरा मानना है कि आज के समय में ये महत्त्वपूर्ण सवाल है.
क्यूँकि स्थिति काफी चौंकानेवाली हैं.
रिकॉर्ड तोड़नेवाले तूफ़ान, डूबते शहर,
भयानक आगज़नी जो सब निगल जाएँ,
हजारों विस्थापितों का लहरों में डूब जाना,
और खुलेआम उच्चता आंदोलनों का बढ़ना.
कई देशों में बड़े आंदोलनों हुए हैं.
अब ऐसे लोगों की कमी भी नहीं है, जो इन घटनाओं पर चेतावनी दे रहे हैं.
पर एक समाज के रूप में, हम ये नहीं कह सकते
कि हम उस तेज़ी से इन समस्याओं को उत्तर दे पा रहे हैं,
जो ये हमसे चाहती हैं.
इतिहास हमें बताता है कि,
संकटकाल से बड़ी विकासकारक छलांग जन्म ले सकती हैं.
संकटकाल की प्रगतिशील शक्ति की सबसे असाधारण मिसाल है -
1929 की महामंदी .
शेयर मार्केट झटके से धराशायी हुआ,
फिर पीछे-पीछे और कई धक्के लगे,
जिसमे लाखों लोगों का सब कुछ लुट गया और उन्हें भुखमरी के दिन देखने पड़े.
इस घटना से लोगों को यह सन्देश मिला कि, सिस्टम में बहुत गलतियां हैं.
कई लोगों ने इसपर विचार किया और चीज़ें ठीक करने के लिए कदम उठाये.
अमेरिका और कुछ अन्य देशों की सरकारें सुरक्षा कवच बनाने में जुट गईं,
ताकि दोबारा अगर यह स्थिति बने तो
सामजिक सुरक्षा के कार्यक्रम लोगों की मदद करने में सक्षम हों.
बड़े पैमाने पर रोज़गार पैदा करने वाले निवेश किये गये .
गृह-निर्माण, बिजली-परियोजनाएं और यातायात के लिए.
बैंकों को नियंत्रित करने के लिए आक्रामक कानूनों को
लागू किया गया.
हालाँकि ये सुधार एकदम सटीक नहीं थे.
USA में अफ़्रीकी मूल के मजदूर, प्रवासी नागरिक और महिलाएं,
इससे बाहर रखे गए थे.
लेकिन भीषण मंदीका का यह काल,
उसमे हुए परिवर्तन और,
द्वितीय विश्व युद्ध के समय किये गए उपाय
हमें यह दिखाते हैं कि जटिल समाज को तेज़ी से
रूपांतरित किया जा सकता है, अगर सबके ऊपर सामूहिक खतरा मंडरा रहा हो.
जब हम 1929 के बारे में बताते हैं
तो उसका एक सादा तरीका होता है कि
एक बड़ा झटका लगा, जिससे लोग जागृत हुए
और समाज ने सुरक्षित जगह पर छलांग लगा दी.
अगर यह इतना ही सादा होता,
तो अब क्यूँ नहीं काम कर रहा?
क्यूँ आज के ये लगातार पड़ रहे झटके,
कुछ ठोस कदम उठाने के लिए उद्वेलित नहीं कर रहे?
क्यूँ वो छलांगें जन्म नहीं ले रहीं?
खासकर, जलवायु परिवर्तन के मामले में.
मैं आज यहाँ बताना चाहूंगी कि
धक्कादायक घटनाओं से गहरे बदलाव लाने का
पक्का तरीका क्या है.
और मैं दो ख़ास भागों पर ध्यान केन्द्रित
करुँगी, जो इतिहास में दर्ज नहीं होती.
पहली है, कल्पना और दूसरा, संगठन.
क्यूँकि इन दोनों की परस्पर क्रिया में ही
क्रांतिकारी शक्ति विद्यमान है.
पहले कल्पनाशक्ति की बात करते हैं.
नये सौदे की अचानक जीत नहीं हुई
क्यूँकि सबको एकदम से कुछ-न-करने की नीति से होने वाले नुकसान की समझ आ गयी थी.
उस काल में, जबरदस्त वैचारिक उथल पुथल हुई
जिनमे समाज को एकत्रित करने के कई तरीकों
पर खुलेआम विचार हुआ.
ऐसा समय जिसमे मानवता ने बड़ा सोचने की हिम्मत की थी,
भांति भांति के भविष्यों पर,
जिसमे कई मौलिक रूप से समानतावादी थे.
सारे विचार अच्छे नहीं थे,
किन्तु यह विस्फोटक कल्पनाओं का काल था.
इसका मतलब, बदलाव की मांग करनेवाले आंदोलनों
को पता था वे किसके खिलाफ हैं - अत्यंत गरीबी, बढती हुई असमानता -
लेकिन साथ साथ उन्हें ये भी पता था कि उनको क्या चाहिए.
उनको अपनी हाँ और ना का पता था.
उस समय में राजनितिक संगठन का ढंग
आज के मुकाबले अलग था.
अनेक दशकों से, सामाजिक और श्रमिक आन्दोलन
पनप रहे थे, और अपनी सदस्यता बढ़ा रहे थे,
जिससे उनके लक्ष्य जुड़ गए और उनकी शक्ति बढ़ गयी.
जिस समय क्रैश हुआ,
तब तक एक बड़ा और सर्वांगिक आन्दोलन बन चुका था,
जिसके हड़ताल करने पर न सिर्फ़ कारखाने, बल्कि
पूरा शहर बंद पड़ सकता था.
नये सौदे की जीत, वास्तव में सुलह के लिए की जाने वाली प्रस्तुति थी.
अथवा बड़ी क्रांति की अपेक्षा की जा रही थी.
तो जरा उस समीकरण को ठीक करते हैं.
एक बड़ा झटका + आदर्शवादी कल्पना
+ आन्दोलन की शक्ति
= तेज सामाजिक छलांग.
आज की परिस्थिति कैसी दिखती है?
हम असाधारण राजनितिक परिस्थितियों में जी रहे हैं.
राजनीती जन-साधारण का जूनून है.
प्रगतिशील आन्दोलन व्यापक रूप लेकर बड़ी हिम्मत से विरोध प्रकट कर रहे हैं.
लेकिन इतिहास बताता है कि सिर्फ़ "ना" काफी नहीं.
कुछ "हाँ" भी उभर रहे हैं.
और तेज़ी से प्रभावशाली भी हो रहे हैं.
पहले पर्यावरणविद बल्ब बदलने की बात कर रहे थे,
पा अब हम 100% उर्जा, सूर्य, वायु, और लहरों
से पैदा करने की बात कर रहे हैं,
और वह भी बड़ी जल्दी ही.
पुलिस द्वारा की जानेवाली हिंसा के विरोधी,
पुलिस के सैन्यीकरण का, सामूहिक कैद, और
गुलामी के प्रायश्चित की मांग कर रहे हैं.
विद्यार्थी बढती फीस का ही विरोध नहीं कर रहे,
बल्कि, चिली, कनाडा और ब्रिटेन तक, फीस के
खात्मे और कर्जामाफी की मांग कर रहे हैं.
लेकिन यह सब मिलकर भी
संपूर्ण और व्यापक विश्व की कल्पना,
जो हमारे पूर्वजों ने की थी, तक नहीं पहुँच पाता.
ऐसा क्यूँ है?
हमारी राजनीतिक बदलाव की परिभाषा
सीमित विभागों में सिमट गयी है.
पर्यावरण, असमानता,
प्रजाति और लैंगिक न्याय अलग विभाग हैं,
शिक्षा और स्वास्थ्य अलग विभाग हैं.
और हर विभाग में हजारों
की संख्या में गुट और NGO हैं,
जो एक दूसरे से श्रेय, पहचान और संसाधनों
के लिए लड़ रहे हैं.
हम ब्रांड्स की तरह कार्य कर रहे हैं.
इसे अक्सर गुटों की लड़ाई कहा जाता है.
गुटबंदी स्वाभाविक है.
वे हमारी जटिल दुनिया को, प्रबंध करने योग्य खण्डों में बाँटते हैं.
वे हमें अस्त-व्यस्त होने से बचाते हैं.
लेकिन इस प्रक्रिया में, वे हमारे दिमाग को, ऐसे शिक्षित करते हैं, कि जब कभी
किसी और के मुद्दों को सहायता की आवश्यकता होती है तो,
हमारा दिमाग उनके बारे में सोचना बंद कर देता है.
और वे हमें एक दूसरे के मुद्दों में समानता देखने से भी वंचित करते हैं.
जैसे कि, गरीबी और असमानता के खिलाफ लड़ने वाले लोग,
जलवायु परिवर्तन पर सोचते ही नहीं
जबकि यह देखा गया है कि, गरीब ही
अत्यंत गर्मी या सर्दी से
सबसे ज्यादा प्रभावित होते हैं.
पर्यावरण के लिए लड़ने वाले लोग, युद्धों के बारे में बात नहीं करते.
जबकि हम समझते हैं कि तेल और कोयले का लालच
कई युद्धों का कारण बना है.
पर्यावरण आन्दोलनकारी ये जरुर बताते हैं,
कि वह देश जो जलवायु परिवर्तन से अतिप्रभावित हैं,
वह ज्यादातर अफ़्रीकी या एशियाई देश हैं.
लेकिन जब अफ़्रीकी मूल के लोगों पर अत्याचार
होते हैं, जेलों, स्कूलों या गलियों में,
तो वे कभी आवाज़ नहीं उठाते.
हमारे इन खण्डों के बीच की दीवारें,
यह सुनिश्चित करती हैं कि हमारी तकलीफों के हल अगर निकलते हैं,
तो वह भी एक दूसरे से अलग अलग होंगे.
हर तरह के आन्दोलनकारी के पास अपनी मांगों की लम्बी लिस्ट है,
उनकी "हाँ" का उन्हें पता है.
इस सबमे हम, दुनिया की
स्पष्ट तस्वीर से चूक रहे हैं, जिसकी हमने कल्पना की है.
वह कैसी दिखेगी और महसूस होगी, और खासकर उसकी मूल मान्यताएं क्या होंगी,
वह बहुत मायने रखता है.
क्यूँकि जब विशाल आपदाएं हम पर आएँगी,
और हमें किसी सुरक्षित जगह पर कूदने की जरुरत पड़ेगी,
तो वह कौन सी जगह हो, उस पर सहमती नहीं बनेगी.
और मंजिल की जानकारी के बिना कूदना,
एक स्थान पर ऊपर-नीचे कूदने जैसा है.
(हँसी)
सौभाग्यवश, इन गुटों को आपस में मिलकर लड़ने के लिए कई प्रकार के
प्रयोग और वार्तालाप चल रहे हैं.
मैं उनमे से एक के बारे में बताना चाहूंगी.
कुछ वर्ष पहले, कनाडा के एक ग्रुप ने सोचा
कि हम इन अलग अलग प्रयासों से
ज्यादा हासिल नहीं कर पा रहे हैं.
हमने दो दिन विचार विमर्श करके हमारी
समानताओं का पता लगाने का प्रयत्न किया.
उस समय ऐसे लोग मौजूद थे जो कभी एक दूसरे के साथ काम नहीं करते.
वहां बूढ़े और जवान विस्थापितों की समस्या पर विचार कर रहे थे.
वहां ग्रीनपीस के नेता के साथ-साथ
मजदूरों की यूनियन के नेता भी थे.
वहां धार्मिक नेताओं के साथ साथ महिलावादी भी थे.
हमने खुदको एक महत्वकांक्षी कार्य सौंपा:
एक लघु वाक्य बनाना जो हम सबकी विजय के बाद के विश्व का वर्णन करता हो.
साफ़ अर्थव्यवस्था और न्यायपूर्ण समाज बनने के बाद के विश्व
की परिकल्पना.
दूसरे शब्दों में,
लोगों को, ठोस कदम न उठाने पर, आनेवाले बुरे दिनों के बारे में डराने के बजाय,
हमने उनको, ठोस कदम उठाने पर होने वाले बदलाव के बारे में बताया.
अक्लमंद हमेशा से बताते रहे हैं कि
बदलाव छोटी छोटी किश्तों में आता है,
कि राजनीति में कुछ भी संभव है,
और "अतिउत्तम" को "अच्छे" का दुश्मन नहीं होना चाहिए.
हमने इन सबको नकार दिया.
हमने अपना घोषणापत्र लिखा और उसको नाम दिया "द लीप".
मैं कहना चाहूंगी कि ह मारे साझा "हाँ" पर एकमत होना,
इतने विभिन्न प्रकार के लोगों के साथ,
और दर्दनाक इतिहास को मद्देनजर रखते हुए,
बहुत ही मुश्किल था.
लेकिन बहुत रोमांचक भी था.
जैसे ही हमने खुदको सपने देखने की अनुमति दी,
हमारे काम को जोड़ने वाले धागे साफ़ नज़र आने लगे.
जैसे, हमने जाना कि,
लाभ के पीछे अंधाधुंध दौड़,
जो लोगों को हफ्ते में 50 घंटे से ज्यादा काम करने पर मजबूर कर रही है,
(बिना पेंशन अथवा बीमा के)
और जो निराशा की बीमारी को बढ़ावा दे रही है,
यह वही लाभ के लिए अंधाधुंध दौड़ है,
जो पर्यावरण सम्बन्धी आपदाएं ला रही है,
और पृथ्वी को अस्थिर कर रही है.
यह भी समझ में आ गया कि हमें करना क्या है.
हमें ऐसी संस्कृति की स्थापना करनी होगी,
जिसमे सबका ध्यान रखा जाए और किसी को उपेक्षित न किया जाए.
जिसमे सबकी अहमियत और सारे "इकोसिस्टम" बुनियादी हों.
हमने लोगों का मंच तैयार किया -
- चिंता न करें, मैं इसको यहाँ पूरा पढने वाली नहीं हूँ,
अगर आप इच्छुक हैं तो theleap.org पर पढ़ सकते हैं.
पर मैं कुछ अंश आपके साथ साझा करुँगी.
हम चाहते हैं कि जल्द ही 100% अक्षय उर्जा का ही उपयोग हो.
पर हम दो कदम और आगे गए,
हमने नए व्यापारिक समझौतों की मांग की,
हमने आश्वस्त वार्षिक आय पर ठोस कदम उ ठाने की मांग की.
प्रवासी मजदूरों के संपूर्ण अधिकारों की बात करी.
राजनीती से उद्योग जगत का पैसा हटाने की मांग की.
मुफ्त पालनाघरों और चुनाव सम्बन्धी सुधारों के लिए आवाज़ उठाई.
हमने पाया कि हम में से कई लोग
ब्रांड से ज्यादा, एक आन्दोलन की तरह काम करना चाहते हैं.
क्यूँकि आन्दोलन ख्याति की चिंता नहीं करते.
वो अच्छे विचारों को दूर सुदूर तक फैलाना चाहते हैं.
मुझे "द लीप" में ख़ास ये लगता है,
कि ये आपदाओं का पदक्रम तय नहीं करता,
कि ये एक लड़ाई को दूसरी से ऊपर नहीं मानता,
या इंतज़ार नहीं करवाता.
हालाँकि इसका जन्म कनाडा में हुआ,
हमने पाया कि इसका फैलाव सब जगह है.
जबसे "द लीप" का आरम्भ हुआ है, विश्व में
कई देशो में ऐसे मंच बने हैं -
नुनावत, ऑस्ट्रेलिया
नॉर्वे, UK, USA,
लॉस अन्जेलेस में
इसका स्थानीयकरण हो रहा है.
रूढ़िवादी ग्रामीण इलाकों में भी इसे अपनाया जा रहा है,
जहाँ राजनीति लोगों को समाधान नहीं दे पा रही है.
मैंने दो दशकों तक आपदाओं का अध्ययन किया
आपदायें हमारी कड़ी परीक्षा लेती हैं.
हम या तो अलग होकर हार जाते हैं, या तेज़ी से आगे बढ़ते हैं.
अपने अन्दर की उर्जा और क्षमता को ढूंढ पाते हैं, जो हमें ज्ञात नहीं होती.
जो भयावह घटनाएं हमें आज डराती हैं,
वह हमें और विश्व को परिवर्तित कर सकती हैं.
पर हमें उस विश्व की कल्पना करनी होगी, जो हमें चाहिए हैं.
और उसका सपना हमें मिलकर देखना होगा.
अभी, हमारे घर के सारे अलार्म एकसाथ बज रहे हैं.
ये उनको सुनने का समय है.
यह एक छलांग लगाने का समय है.
धन्यवाद.
(तालियाँ और प्रशंसा)